Document ID: 32013D0135

A BIZOTTSÁG HATÁROZATA
(2013. március 15.)
a 2007/506/EK és a 2007/742/EK határozatnak az egyes termékekre vonatkozó uniós ökocímke odaítélésével kapcsolatos ökológiai kritériumok érvényességének meghosszabbítása céljából történő módosításáról
(az értesítés a C(2013) 1411. számú dokumentummal történt)
(EGT-vonatkozású szöveg)
(2013/135/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (3) bekezdésének c) pontjára,
az Európai Unió ökocímke-bizottságával folytatott konzultációt követően,
mivel:
(1)
A szappanokra, samponokra és hajöblítő balzsamokra vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2007. június 21-i 2007/506/EK bizottsági határozat (2)2013. március 31-én hatályát veszti.
(2)
A villamos meghajtású, gázmotoros vagy gázabszorpciós hőszivattyúkra vonatkozó közösségi ökocímke odaítélésével kapcsolatos ökológiai kritériumok megállapításáról szóló, 2007. november 9-i 2007/742/EK bizottsági határozat (3)2013. március 31-én hatályát veszti.
(3)
Az említett határozatokban rögzített, jelenleg hatályos ökológiai kritériumok, valamint a kapcsolódó értékelési és ellenőrzési követelmények mai relevanciájának és megfelelőségének felmérése céljából felülvizsgálatra került sor. Tekintettel a fenti határozatok felülvizsgálatának különböző szakaszaira, indokolt meghosszabbítani az általuk megállapított ökológiai kritériumok és kapcsolódó értékelési és ellenőrzési követelmények érvényességének időtartamát. A 2007/506/EK és a 2007/742/EK határozatban megállapított ökológiai kritériumok és kapcsolódó értékelési és ellenőrzési követelmények érvényességének időtartamát 2013. december 31-ig szükséges meghosszabbítani.
(4)
A 2007/506/EK és a 2007/742/EK határozat ennek megfelelően módosításra szorul.
(5)
Az e határozatban foglalt intézkedések összhangban vannak a 66/2010/EK rendelet 16. cikke alapján létrehozott bizottság véleményével,
ELFOGADTA EZT A HATÁROZATOT:
1. cikk
A 2007/506/EK határozat 4. cikke helyébe a következő szöveg lép:
„4. cikk
A »szappanok, samponok és hajöblítő balzsamok« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2013. december 31-ig érvényesek.”
2. cikk
A 2007/742/EK határozat 4. cikke helyébe a következő szöveg lép:
„4. cikk
A »villamos meghajtású, gázmotoros vagy gázabszorpciós hőszivattyúk« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2013. december 31-ig érvényesek.”
3. cikk
Ennek a határozatnak a tagállamok a címzettjei.
Kelt Brüsszelben, 2013. március 15-én.

Labels: 3
1